is en is is de da is is is is de is is is is da is is is sl is is is is is pt is is is be is ur is is is is is pt is is is is is is is is is is is is is is is nb is is is is is et is hu is cs is is is is is is is is is is is is is is is ca ceb ca ca pt is is is fr
Landsbókasafn Íslands - Háskólabókasafn: Vinnuaðstaða
Vefhringur Landsbókasafns Íslands - Háskólabókasafns
Dagblöð og tímarit frá Íslandi, Færeyjum og Grænlandi
Samskrá íslenskra handrita með mynduðum eintökum
Íslandskort og ágrip af kortasögu
Stafræn afrit af tónlist og viðtöl
Íslenskir vefir frá 1996 til dagsins í dag
Samleit í gagnasöfnum og samskrá bókasafna
SFX-leit að tímaritum í áskrift safnsins
Landsaðgangur að tímarita- og gagnasöfnum
Þekkingarveita í allra þágu
Opið í dag frá 9:00 til 17:00
➜ Nánar um afgreiðslutíma safnsins
á Leitir.is á vef safnsins
Sumar- og vetrartími, frídagar og afgreiðslutími þjónustusviða innan safnsins. Bókasöfn Háskóla Íslands
Útibú í Lögbergi, Heilbrigðisvísindabókasafn og bókasafn Menntavísindasviðs. Fræðsla og kynningar
Upplýsingar um fræðslu og kynningar safnsins Gjaldskrá
Þjónustuþættir og gjaldskrá safnsins. Veitingasala
Í veitingasölu Þjóðarbókhlöðu er fjölbreytt úrval veitinga og heitur matur í hádeginu. Vinnuaðstaða
Í Þjóðarbókhlöðunni er fyrsta flokks aðstaða til náms og rannsókna.
Landsbókasafn Íslands - Háskólabóksafn er til húsa í Þjóðarbókhlöðunni við Birkimel í vesturbæ Reykjavíkur. Þar er fyrsta flokks aðstaða til náms og rannsókna og greiður aðgangur að safnkostinum.
Lesaðstaða er á öllum hæðum hússins, um 430 sæti við einstaklingslesborð. Á 3. og 4. hæð eru auk þess borð þar sem allt að fjórir geta setið saman. Óheimilt er að helga sér þau, en notendur geta yfirgefið borð í eina klst. án þess að missa það með því að stilla klukku sem er á flestum borðum. Á próftíma hafa nemar við Háskóla Íslands forgang að merktum borðum á 3. og 4. hæð. Lesborð í handbókarými á 2. hæð eru fyrir þá sem eru að nota handbækur og uppsláttarrit, en þau rit eru aðeins til notkunar á staðnum. Þar hafa einnig verið sett upp hringborð sem eru ætluð undir hópvinnu. Á því svæði má því tala saman. Lesborð í handritasafni og Íslandssafni eru ætluð þeim sem eru að nota gögn viðkomandi safna.
Á opnum svæðum á 3. og 4. hæð safnsins og í lestrarsal eru tölvur til afnota fyrir safngesti. Þær veita aðgang að gagnasöfnum, Leitir.is, ritvinnslu í Word, forritunum Excel og Power Point og öðrum forritum í Office 2013. Þeir sem hafa notendanafn og aðgangsorð að háskólanetinu, geta vistað skjölin á heimasvæði sitt í háskólanum. Þeir hafa einnig aðgang að Internetinu.
Í Þjóðarbókhlöðu er þráðlaust net sem allir geta tengst með eigin fartölvu. Þeir sem hafa aðgang að Eduroam komast auk þess inn á Internetið í notendatölvum safnsins. Aðrir geta notfært sér Internetið í tveimur tölvum á 2. hæð.
Á 3. og 4. hæð eru 26 lesherbergi sem fyrst og fremst eru ætluð fræðimönnum, nemendum í framhaldsnámi á háskólastigi og öðrum sem vinna að ákveðnum verkefnum og þurfa að nota rit safnsins í því skyni. Í 5 herbergjum eru tölvur með aðgangi að ritvinnslu, Netinu o.fl. Sækja skal um lesherbergi á sérstökum eyðublöðum á heimasíðu safnsins (sjá reglur um úthlutun og gjaldskrá). Lesherbergi fyrir hreyfihamlaða er á 4. hæð nr. 28.
Þrjú hópvinnuherbergi eru í safninu, eitt á 3. hæð og tvö á 4. hæð. Þau taka 3-10 manns. Hægt er að bóka hópvinnuherbergi á bókunarvef safnsins.
Almennir notendur, sem ætla að prenta skjöl sín geta prentað úr tölvum safnsins á prentara sem er staðsettur í þjónustuborði. Prentuð skjöl eru afhent við afgreiðslu útlána (sjá gjaldskrá). Nemendur við Háskóla Íslands fá úthlutað notendanafni og aðgangsorði hjá Nemendaskrá í aðalbyggingu Háskólans. Prentkvóta er hægt að kaupa hjá Nemendaskrá.
Ljósritunarvélar eru á öllum hæðum hússins. Um er að ræða sjálfsalavélar og eru kort í þær seld  á 2. hæð (sjá gjaldskrá). Kynnið ykkur þær reglur sem gilda um ljósritun úr verkum annarra samkvæmt samningi Fjölíss og menntamálaráðuneytisins.
Lesvélar til að lesa og prenta efni á filmum eru á 3. hæð og í lestrarsal á 1. hæð. Hluti íslenskra dagblaða og tímarita er varðveittur á filmum.
Samtals eru um 150 geymsluskápar til afnota fyrir gesti til að geyma í vinnugögn sín. Lyklar eru afhentir við útlánaborð á 2. hæð gegn framvísun bókasafnsskírteinis og greiðslu tryggingargjalds (sjá gjaldskrá). Óheimilt er að geyma rit safnsins í skápunum nema þau hafi fyrst verið fengin að láni um bókasafnskerfi safnsins. Rit sem eru til notkunar á staðnum má ekki geyma þar. Geymið aldrei matvæli í skápunum.
Bókasafnið er opið öllum sem fara eftir reglum þessum.
Safngestir eru hvattir til að ganga vel um bókasafnið og fylgja almennum umgengnisreglum.
Neysla matar og drykkja á lessvæðum safnsins og á stigagöngum er óheimil svo og öll meðferð matar og drykkja í opnum ílátum. Þó er leyfilegt að vera með vatn í lokuðum, glærum ílátum á lesrýmunum á 2., 3. og 4. hæð.
Látið farsíma ekki hringja og talið ekki í síma á lesrýmum safnsins.
Spjallið ekki saman að óþörfu eða á skilgreindum þöglum svæðum.
Óheimilt er að taka frá lesborð. Standi lesborð ónotað í klukkustund eða lengur er starfsfólki heimilt að rýma borðið.
Skráið safngögn í lán á nafn ykkar og virðið útlánstímann.
Læsið ekki óskráð gögn inni í lesherbergjum eða geymsluskápum.
Farið vel með safnkostinn og annan búnað safnsins. Undirstrikanir og annað krot í bækur og tímarit er ekki leyft.
Hengið ekki fatnað á veikbyggðar gluggahlífar safnsins. Notið stólbök eða fatahengið á 2. hæð.
Sjá einnig reglur um lessal á 1. hæð.
Þjóðarbókhlaðan er búin eftirlitskerfi til að koma í veg fyrir að farið sé með bækur út úr byggingunni í leyfisleysi. Eftirlitsmyndavélar eru víða staðsettar í byggingunni.
Arngrímsgata 3, 107 Reykjavík